Масови нарушения на човешките права в Чечения - Новини от света | ФАКТИ.БГ
човешки права-
Гейовете биват преследвани и тормозени
Публикувана: 23 Декември, 2018 19:00
50 КОМЕНТАРА | ВИДЯНА 2757
Организацията за сигурност и сътрудничество в Европа (ОССЕ) обяви, че е потвърдила сериозни нарушения на човешките права в южната руска република Чечения, предаде AP.
В доклад на организацията се твърди, че в Чечения са допускани тормоз, преследвания, произволни арести, изтезания и дори убийства без съдебно решение на тийнейджъри, ЛГБТИ (лесбийки, гейове, бисексуални, транссексуални и интерсексуални), както и на лица, за които се е предполагало, че употребяват наркотици.
ОССЕ заявява, че сплашването е толкова силно, че едва ли някой в Чечения вече се чувства свободен да говори за проблема с човешките права. В доклада се допълва, че "се толерира специален режим на безнаказаност в името на стабилността". Русия отказа да допусне в Чечения мисия на ОССЕ за установяване на фактите. Заключенията на организацията се основават на сведения от източници извън Русия и на разговори с жертви.